Adieyi i Kani dia Nzambi mu Kuma Kieto?
AVO otangidi zulunalu yovo tala televizau yo wunikina radio, mwawonso mwazala ye nsangu za nsoki, vita ye umpumbulu. Nanga ngeye kibeni mpe omonanga e mpasi mu kuma kia kimbevo yovo lufwa lwa muntu ozolanga.
Ukiyuvula:
Nga i diau kazolele o Nzambi kwa mono ye kwa yitu yame?
Akweyi ndenda sololwela lusadisu mu zizidila e mpasi zame?
Nga vesinga kala yo luvuvamu lwakieleka ova ntoto?
Nkand’a Nzambi uvananga mvutu zasikila za yuvu yayi.
NKAND’A NZAMBI ULONGANGA VO NZAMBI OVANGA MAMBU MAMA OVA NTOTO.
O wantu ke bemona diaka mpasi ko, nuna ngatu fwa.—Lusengomono 21:4
‘O mbevo a malu olemoka nze mvudi.’—Yesaya 35:6
“O meso ma mpofo metemoka.”—Yesaya 35:5
Amafwa bevutuka zinga diaka.—Yoane 5:28, 29
Ke vekala diaka muntu oyela ko.—Yesaya 33:24
Wantu awonso bekuna mbongo yo dia ina bekuna.—Nkunga 72:16
BAK’E NLUTA MIA MALONGI MA NKAND’A NZAMBI
Nanga olenda yindula vo mana otangidi muna makaya mantete ma nkanda wau ndozi ankatu kwandi. Kansi, Nzambi wasia nsilu wa vanga nsobani zazi ova ntoto, ke kolo ko ovanga zo. Nkand’a Nzambi usonganga una kevangila zo.
Nkand’a Nzambi mayingi ulonganga, ke mama kaka ko. Ukutuzayisanga mpe mana tufwete zaya kimana twakala ye zingu kiakiese kana nkutu owau. Yindula mambu mekutokanesanga. Kondwa nzimbu, mpasi za zingu kia nzo, mayela yovo lufwa lwa muntu ozolanga. Nkand’a Nzambi ulenda kusadisa mu zizidila e mpasi zazi owau. Ulenda mpe kufiaulwisa mu solola e mvutu zasikila za yuvu ilende:
Ekuma tulenda kadila ye ziku vo Nzambi olungisa mawonso kasila o nsilu?
Wau vo otanganga nkanda wau, disongele vo ozolele zaya mana Nkand’a Nzambi ulonganga. O nkanda wau ukusadisa. Vena ye yuvu muna tini eyi ikusadisa mu toma bakula Nkand’a Nzambi. Ndonga beyangalelanga mokena oma Nkand’a Nzambi ye Mbangi za Yave. Tuna ye vuvu vo ngeye mpe oyangalala. Yambula Nzambi kasambula ekolo ovanganga ngolo za zaya dina Nkand’a Nzambi ulenda kulonga.
kmb_Latn kon_Latn umb_Latn kmb_Latn kon_Latn kon_Latn kon_Latn kon_Latn kon_Latn srd_Latn smo_Latn kon_Latn kin_Latn kon_Latn kon_Latn kon_Latn kon_Latn kon_Latn kon_Latn